JY LEES NOU Toring van Babel
Ek word gereeld gevra watse taal ons in ons huis praat. En ek sukkel altyd om te antwoord.
Alleen saam met my eie kinders praat ek Afrikaans - hoewel hulle my dikwels in Frans antwoord. Maak nie saak nie, ek het hulle nog nooit gedwing om my taal te praat nie, en dis dalk juis waarom hulle dit uitstekend praat terwyl vele van my ekspatriaat-vriende se kinders (en selfs party wat steeds in Suid-Afrika woon) nie meer Afrikaans praat nie. Solank hulle dit verstáán, dis vir my belangrik, sodat hulle nie afgesny word van hul Afrikaanse wortels nie.